En ringerunde til fylkeslagslederne i KrF viser at de fleste er avventende. Mangel på innsikt i avtalen og henvisninger til stortingsgruppas behandling er gjennomgående. Men i nord er stemningen dårligere.
– Vi var overrasket over at det ikke har blitt krevd virksomhetsoverdragelse.
Så kalt «virksomhetsoverdragelse» er en ordning som innebærer at arbeidstakerne i mindre grad blir berørt av et eierskifte, ifølge Arbeidstilsynet. Arbeidstakernes arbeidsforhold og betingelser endres da ikke på grunn av overdragelsen.
Selskapet Lufttransport har hatt ansvar for tjenesten i over 25 år. Dårligere lønns- og arbeidsvilkår gjør at veldig få av de nåværende pilotene har søkt seg til nye stillinger i Babcock.
– Når vi kjenner kravene til personell som skal drifte luftambulanse i Nord-Norge, betyr dette å sette hele tjenesten i risiko. Det er grunnlag for å kreve kontrakten annullert, konstaterer Iversen.